
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2034 

17 Σεπτεμβρίου 2015 


ΑΠΟΦΑΣΕΙ Σ 

Αριθμ. 136208/Η2 

Οργάνωση Εκπαιδευτικού Προγράμματος των τάξεων 
6ης και 7ης του Δευτεροβάθμιου κύκλου (Δευτε¬ 
ροβάθμιας Εκπαίδευσης) του Σχολείου Ευρωπαϊκής 
Παιδείας Ηρακλείου - Ευρωπαϊκό Απολυτήριο. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του Ν. 3025/2002 (ΦΕΚ 
148, 25-6-2002), τ.Α') «Κύρωση της Σύμβασης για το κα¬ 
ταστατικό των Ευρωπαϊκών Σχολείων». 

2. Τις διατάξεις του άρθρου 1, παρ. 5, άρθρου 3 παρ. 3, 
άρθρου 7 παρ. 2 και παρ. 5 του Ν. 3376/2005 (ΦΕΚ 191/ 
2-8-2005, τ.Α') «Ίδρυση Σχολείου Ευρωπαϊκής Παιδείας» 
όπως αντικαταστάθηκε με την παρ. 2 του άρθρου 31 
του Ν. 4327/2015 (ΦΕΚ 50, τ.Α'). 

3. Τις διατάξεις του Π.δ. 114/2014 (ΦΕΚ 181, τ.Α') «Οργα¬ 
νισμός Υπουργείου Παιδείας και θρησκευμάτων», όπως 
τροποποιήθηκε και ισχύει. 

4. Τις διατάξεις του Π.δ. 24/2015 (ΦΕΚ 20, τ.Α') περί 
σύστασης Υπουργείου Πολιτισμού, Παιδείας και Θρη¬ 
σκευμάτων. 

5. Τις διατάξεις του Π.δ. 65/2015 (ΦΕΚ 106, τ.Α') Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών. 

6. Την αρ. ΑΣ28/89010/Ζ2/7-7-2008 κοινή υπουργική 
απόφαση (ΦΕΚ 1407/17-7-2007, τ.Β') «Επέκταση λειτουρ¬ 
γίας Σχολείου Ευρωπαϊκής Παιδείας». 

7. Τους κανονισμούς λειτουργίας του Δευτεροβάθμιου 
κύκλου των Ευρωπαϊκών Σχολείων, όπως αυτοί έχουν 
εγκριθεί από το Ανώτατο Συμβούλιο των Ευρωπαϊκών 
Σχολείων. 

8. Τους κανονισμούς του Ευρωπαϊκού Απολυτηρίου, 
όπως αυτοί εγκρίθηκαν από το Ανώτατο Συμβούλιο και 
ισχύουν κάθε φορά. 

9. Τους κανονισμούς εφαρμογής του Ευρωπαϊκού 
Απολυτηρίου, όπως αυτοί εγκρίθηκαν από το Ανώτατο 
Συμβούλιο και ισχύουν κάθε φορά. 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 


Καθορίζουμε το Πρόγραμμα Σπουδών και τα διδασκό¬ 
μενα μαθήματα, το ωράριο λειτουργίας του σχολείου 
και το ωρολόγιο πρόγραμμα των μαθημάτων, τα θέματα 
που αφορούν τη φοίτηση και την αξιολόγηση των μαθη¬ 
τών, την προαγωγή και την αποφοίτηση τους, τα θέματα 
εξετάσεων για το Ευρωπαϊκό Απολυτήριο (ΕυΐΌρβαη 
ΒαοοαΙαϋΓβαΙθ), καθώς και τα πιστοποιητικά και τους 
τίτλους σπουδών που χορηγεί το Σχολείο Ευρωπαϊκής 
Παιδείας (Σ.Ε.Π.) Ηρακλείου στις τάξεις 6η και 7η του 
Δευτεροβάθμιου κύκλου ως ακολούθως: 

Άρθρο 1 

Δευτεροβάθμιος Κύκλος, Τάξεις 6η και 7η - 
Πρόγραμμα Σπουδών 

1. Τα μαθήματα που διδάσκονται στις τάξεις 6η και 
7η και στα δύο γλωσσικά τμήματα του δευτεροβάθμιου 
κύκλου του Σ.Ε.Π. είναι αυτά που διδάσκονται στις αντί¬ 
στοιχες τάξεις και τα γλωσσικά τμήματα των Ευρωπαϊ¬ 
κών Σχολείων. Το Πρόγραμμα Σπουδών κάθε μαθήματος 
είναι το εκάστοτε εγκεκριμένο από τη Μικτή Παιδαγω¬ 
γική Επιτροπή των Ευρωπαϊκών Σχολείων, βάσει των 
αποφάσεων του Ανωτάτου Συμβουλίου. Κάθε αλλαγή ή 
τροποποίηση είτε στα Προγράμματα Σπουδών είτε στον 
Γενικό Κανονισμό των Ευρωπαϊκών Σχολείων τίθεται σε 
άμεση ισχύ και στο Σ.Ε.Π. Ηρακλείου. 

Άρθρο 2 

Ωράριο λειτουργίας σχολείου - 
Ωρολόγιο Πρόγραμμα Διδασκαλίας 

1. Το Ωρολόγιο Πρόγραμμα Διδασκαλίας των μαθημά¬ 
των του Δευτεροβάθμιου Κύκλου και για τα δύο γλωσ¬ 
σικά τμήματα των τάξεων 6ης και 7ης τάξης είναι σε 
διδακτικές ώρες το εξής: 


Τάξεις 6η και 7η της Δευτεροβάθμιας Εκπαίδευσης 

ΥΠΟΧΡΕΩΤΙΚΑ ΜΑΘΗΜΑΤΑ 

6η ΤΑΞΗ 

7η ΤΑΞΗ 

Ε1 Μητρική γλώσσα / 

Ε1 Μητρική Γλώσσα 
Εμβάθυνσης 

4/3 

4/3 

Μαθηματικά 3 ή 

3 

3 

Μαθηματικά 5/Μαθηματικά 

ή 


Εμβάθυνσης 3 

5/3 

5/3 

Γλώσσα 12 /Γλώσσα 12 
Εμβάθυνσης 

3/3 

3/3 

Γ εωγραφία 

2 

2 

Ιστορία 

2 

2 

Βιολογία 

2 

2 

Φυσική Αγωγή 

2 

2 

Θρησκευτικά ή Ηθική 

1 

1 

Φιλοσοφία 

2 

2 

ΜΑΘΗΜΑΤΑ ΕΠΙΛΟΓΗΣ 



Αρχαία Ελληνικά 

4 

4 

Γλώσσα 3 

4 

4 

Γλώσσα 4 

4 

4 

Φιλοσοφία 

4 

4 

Μουσική 

4 

4 

Βιολογία 

4 

4 

Λατινικά 

4 

4 

Οικονομικά 

4 

4 

Καλλιτεχνικά 

4 

4 

Ιστορία 

4 

4 

Γ εωγραφία 

4 

4 

Φυσική 

4 

4 

Χημεία 

4 

4 

ΟΝΛ 

4 

4 


2. Το εβδομαδιαίο πρόγραμμα πρέπει να περιλαμβάνει 
συνολικά από 31 (το ελάχιστο) μέχρι και 35 (το μέγιστο) 
ώρες εβδομαδιαίας διδασκαλίας. Με απόφαση του Διευ¬ 
θυντή του σχολείου, είναι δυνατόν ένας μαθητής να 
παρακολουθήσει πρόγραμμα 37 ώρες την εβδομάδα. 
Κάθε διδακτική ώρα διαρκεί 45 λεπτά. 

3. Η ώρα έναρξης των μαθημάτων ορίζεται και για τα 
δύο γλωσσικά τμήματα Δευτεροβάθμιου Κύκλου του 
Σ.Ε.Π. το αργότερο στις 8.30. 

4. Η ώρα έναρξης και λήξης των μαθημάτων, όπως και 
τα διαλείμματα, ορίζονται με απόφαση του Διευθυντή 
του Σ.Ε.Π., που θα φροντίσει να εξασφαλιστεί η εναρμό¬ 
νιση του ωραρίου με το Ευρωπαϊκό Σχολείο με το οποίο 
συνεργάζεται, ώστε να είναι εφικτή η τηλεδιδασκαλία, 
σε περίπτωση που αυτή θα κριθεί αναγκαία, καθώς 
επίσης, και η κάλυψη της απαιτούμενης διδακτέας ύλης, 
εάν συντρέχει κάποιος σοβαρός λόγος. 

Άρθρο 3 

Φοίτηση - Αξιολόγηση μαθητών 6ης και 7ης τάξης 

του Δευτεροβάθμιου Κύκλου στο Σ.Ε.Π. Ηρακλείου 

1. Λειτουργεί Συμβούλιο Τάξης στο οποίο συμμετέχουν 
οι διδάσκοντες της τάξης και, εφόσον έχουν ορισθεί, οι 
εξ αποστάσεως διδάσκοντες. 

2. Για τις αρμοδιότητες, τον τρόπο λειτουργίας και 
λήψης αποφάσεων και γενικά για κάθε θέμα που αφο¬ 
ρά στη λειτουργία του Συμβουλίου της παραγράφου 
1 του άρθρου αυτού, εφαρμόζονται οι διατάξεις του 
Κεφαλαίου II του Γενικού Κανονισμού των Ευρωπαϊ¬ 
κών Σχολείων, όπως αυτός εγκρίθηκε από το Ανώτατο 
Συμβούλιο των Ευρωπαϊκών Σχολείων και ισχύει κάθε 
φορά. 

3. Οι μαθητές έχουν το δικαίωμα και την υποχρέωση 
να παρακολουθούν τακτικά όλα τα μαθήματα, τηρώντας 
το ωρολόγιο πρόγραμμα που τους δίνεται στην αρχή 
της σχολικής χρονιάς και να συμμετέχουν σε όλες τις 


δραστηριότητες, που οργανώνονται από το σχολείο 
στο πλαίσιο της εκπαιδευτικής διαδικασίας. 

4. Το σχολείο είναι υποχρεωμένο να τηρεί βιβλίο 
απουσιών των μαθητών, να καταχωρεί σε αυτό όλες 
τις απουσίες τους και να ενημερώνει τους γονείς ή τους 
κηδεμόνες τους. Οι γονείς ή οι κηδεμόνες των μαθητών 
έχουν την υποχρέωση να δικαιολογούν τις απουσίες 
των μαθητών. Η επάρκεια της φοίτησης στην 6η τάξη 
αποφασίζεται από το Συμβούλιο Τάξης, το οποίο συνε¬ 
δριάζει στο τέλος του σχολικού έτους, προκειμένου να 
αποφασίσει αν ένας μαθητής θα προαχθεί ή όχι. 

5. Οι μαθητές της 6ης τάξης αξιολογούνται σε όλη 
τη διάρκεια της σχολικής χρονιάς και οι γονείς ή οι 
κηδεμόνες τους ενημερώνονται για την πρόοδο τους 
σε τακτά χρονικά διαστήματα. Στο τέλος του σχολικού 
έτους και με βάση τα αποτελέσματα των επιδόσεων 
του μαθητή, το Συμβούλιο Τάξης αποφασίζει αν ο μα¬ 
θητής θα προαχθεί ή όχι. Οι γονείς ή οι κηδεμόνες κάθε 
μαθητή έχουν δικαίωμα ένστασης κατά της απόφασης 
του Συμβουλίου Τάξης, εφόσον πρόκειται για περίπτω¬ 
ση λάθους στη διαδικασία που ακολουθήθηκε ή έχουν 
προκύψει νέα δεδομένα που ήταν άγνωστα στα μέλη 
του Συμβουλίου κατά τη λήψη της απόφασης. Η ένσταση 
υποβάλλεται μέσω του Διευθυντή του Σ.Ε.Π. Ηρακλείου 
στον Περιφερειακό Διευθυντή Πρωτοβάθμιας και Δευτε¬ 
ροβάθμιας Εκπαίδευσης Κρήτης (με κοινοποίηση στον 
Γ ενικό Γ ραμματέα Ευρωπαϊκών Σχολείων), ο οποίος σε 
συνεργασία με τον Εθνικό Επιθεωρητή Δευτεροβάθμι¬ 
ου Κύκλου (Δευτεροβάθμιας Εκπαίδευσης), θα κρίνει 
αν συντρέχουν οι λόγοι ακύρωσης της απόφασης του 
Συμβουλίου Τάξης. Αν η ένσταση κριθεί δικαιολογη¬ 
μένη, το Συμβούλιο Τάξης θα προβεί σε νέα σύσκεψη 
και νέα απόφαση για τον ενδιαφερόμενο μαθητή τον 
Σεπτέμβριο. 

6. Ειδικότερα, ως προς τα θέματα των απουσιών, την 
προαγωγή των μαθητών, την ενημέρωση των γονέων 
και κηδεμόνων, τον έλεγχο προόδου και κάθε άλλο 
θέμα που αφορά στη φοίτηση και αξιολόγηση των μα¬ 
θητών, καθώς και στα θέματα του σχολικού ελέγχου 
και στη συνεργασία των διδασκόντων με τους γονείς 
ή τους κηδεμόνες των μαθητών, εφαρμόζεται ο Γ ενικός 
Κανονισμός των Ευρωπαϊκών Σχολείων, όπως αυτός 
εγκρίθηκε από το Ανώτατο Συμβούλιο των Ευρωπαϊκών 
Σχολείων και ισχύει κάθε φορά. Για θέματα που δεν 
ρυθμίζονται με βάση τα άρθρα του Γ ενικού Κανονισμού 
των Ευρωπαϊκών Σχολείων εφαρμόζονται κατ’ αναλογία 
οι διατάξεις που ισχύουν για τα αντίστοιχα δημόσια 
ελληνικά σχολεία. 

Αρθρο 4 

Ευρωπαϊκό Απολυτήριο 

1. Το Ευρωπαϊκό Απολυτήριο απονέμεται από τον Γ ε¬ 
νικό Γ ραμματέα των Ευρωπαϊκών Σχολείων εκ μέρους 
του Ανωτάτου Συμβουλίου στο τέλος της 7ης τάξης 
του Δευτεροβάθμιου Κύκλου του Σχολείου Ευρωπαϊ¬ 
κής Παιδείας, στους μαθητές που έχουν περάσει επι- 
τυχώς τις εξετάσεις του Ευρωπαϊκού Απολυτηρίου. 0 
πλήρης κύκλος σπουδών του Δευτεροβάθμιου Κύκλου 
πιστοποιείται από το Ευρωπαϊκό Απολυτήριο, υπό τους 
αυτούς όρους, όπως αυτοί εγκρίθηκαν από το Ανώτατο 
Συμβούλιο και ισχύουν κάθε φορά. 

2. Οι μαθητές, που εγγράφονται σε κάθε ένα από 
τα δύο γλωσσικά τμήματα του Σχολείου Ευρωπαϊκής 

Παιδείας, παίρνουν μέρος στις ίδιες εξετάσεις ενώπιον 
της Εξεταστικής Επιτροπής, της οποίας τόσο η σύνθεση 
όσο και οι λειτουργίες καθορίζονται στις παρακάτω 
παραγράφους. 

3. Η διεξαγωγή των εξετάσεων του Ευρωπαϊκού Απο¬ 
λυτηρίου λαμβάνει χώρα κάθε έτος σε ημερομηνίες 
καθορισμένες από το Ανώτατο Συμβούλιο. Σύμφωνα 
με τους κανονισμούς, όπως αυτοί εγκρίθηκαν από το 
Ανώτατο Συμβούλιο και ισχύουν κάθε φορά, η Εξετα¬ 
στική Επιτροπή μπορεί, σε εξαιρετικές περιπτώσεις και 
για λόγους ανωτέρας βίας, να καθορίσει επαναληπτικές 
εξετάσεις για έναν ή περισσότερους μαθητές που δεν 
προσήλθαν στις εξετάσεις της κανονικής περιόδου. 

4. Δικαίωμα συμμετοχής στις εξετάσεις του Απολυτη¬ 
ρίου έχουν οι μαθητές οι οποίοι έχουν κανονική και συ¬ 
νεχή φοίτηση τουλάχιστον στις δύο τελευταίες τάξεις 
του Δευτεροβάθμιου Κύκλου του Σχολείου Ευρωπαϊκής 
Παιδείας. Η διαδικασία εισαγωγής και τα εξέταστρα 
καθορίζονται από το Ανώτατο Συμβούλιο. Τα εξέταστρα 
καταβάλλονται από τους γονείς ή κηδεμόνες και δεν 
βαρύνουν τον κρατικό προϋπολογισμό. 

5. α) Το Ευρωπαϊκό Απολυτήριο περιλαμβάνει μαθή¬ 
ματα που διδάσκονται στην 6η και 7η τάξη του Δευ¬ 
τεροβάθμιου Κύκλου. Πιο συγκεκριμένα, οι υποψήφιοι 
εξετάζονται υποχρεωτικά γραπτά στη μητρική γλώσσα, 
την πρώτη ξένη γλώσσα, τα μαθηματικά και σε δύο 
μαθήματα επιλογής. Ο αριθμός των γραπτώς εξετα¬ 
ζόμενων μαθημάτων είναι πέντε (05). Ο αριθμός των 
προφορικά εξεταζόμενων μαθημάτων είναι τρία (03). 

β) Σύμφωνα με τους κανονισμούς του Ανωτάτου Συμ¬ 
βουλίου, η Εξεταστική Επιτροπή αποφασίζει για την 
εξαγωγή των αποτελεσμάτων, εξάγει συμπεράσματα 
και αποφασίζει για την απόλυση κάθε υποψηφίου με 
βάση τους βαθμούς των τελικών εξετάσεων και τη βαθ¬ 
μολογία των προκαταρκτικών εξετάσεων. 

γ) Οι τελικές εξετάσεις είναι γραπτές και προφο¬ 
ρικές. Οι υποψήφιοι βαθμολογούνται με κλίμακα από 
0 έως 10, στην οποία ο βαθμός 10 είναι η υψηλότερη 
βαθμολογία. Οι προκαταρκτικοί βαθμοί και οι βαθμοί 
των γραπτών και προφορικών εξετάσεων σταθμίζο¬ 
νται. Οι υποψήφιοι που έχουν επιτύχει κατά μέσο όρο 
βαθμολογία τουλάχιστον 60% θεωρούνται επιτυχόντες. 
Το Ανώτατο Συμβούλιο καθορίζει τον ελάχιστο βαθμό 
κάποιων μαθημάτων. 

6. α) Η Εξεταστική Επιτροπή αποτελείται από τον 
Πρόεδρο και τον Αντιπρόεδρο, τους εξωτερικούς εξετα¬ 
στές από τα κράτη-μέλη (διορισμένους από το Ανώτατο 
Συμβούλιο), τον Διευθυντή και τους εκπαιδευτικούς του 
Σχολείου Ευρωπαϊκής Παιδείας (οι οποίοι έχουν διδάξει 
το εξεταζόμενο μάθημα ή που ο μαθητής επέλεξε να 
παρουσιάσει στο Απολυτήριο). 

β) Τα ανωτέρω μέλη αποτελούν την Εξεταστική Επι¬ 
τροπή όλων των γλωσσικών τμημάτων του Δευτεροβάθ¬ 
μιου Κύκλου. Οι εξωτερικοί εξεταστές δεν αποτελούν 
προσωπικό των Ευρωπαϊκών Σχολείων και επιλέγονται 
με βάση τα προσόντα τους σε ένα ή περισσότερα 
εξεταζόμενα μαθήματα των γραπτών ή προφορικών 
εξετάσεων του Ευρωπαϊκού Απολυτηρίου. Πρέπει να 
κατέχουν τα οριζόμενα από τη χώρα τους προσόντα 
για τη συμμετοχή σε παρόμοιες Εξεταστικές Επιτροπές 
και πρέπει να έχουν πολύ καλή γνώση δύο τουλάχιστον 
ξένων γλωσσών από τις γλώσσες που διδάσκονται στο 
Σχολείο Ευρωπαϊκής Παιδείας. 


γ) Πρόεδρος της Εξεταστικής Επιτροπής είναι καθη¬ 
γητής Ανωτάτης Εκπαίδευσης, ο οποίος προτείνεται 
κατ’ έτος από τη χώρα που έχει την Προεδρία των 
Ευρωπαϊκών Σχολείων και διορίζεται από το Ανώτατο 
Συμβούλιο. 

δ) Οι Επιθεωρητές Δευτεροβάθμιου κύκλου, που αντι¬ 
προσωπεύουν κάθε χώρα στο Συμβούλιο Επιθεωρητών 
(Δευτεροβάθμιου Κύκλου), με την ιδιότητα των Αντιπρο¬ 
έδρων συνεπικουρούν στο έργο του τον Πρόεδρο και 
τον αντικαθιστούν σε περίπτωση κωλύματος. 

7. Το Ανώτατο Συμβούλιο καθορίζει τα καθήκοντα 
των μελών των Εξεταστικών Επιτροπών και όλες τις 
λεπτομέρειες που αφορούν στην πληρωμή των εξό¬ 
δων των επιδομάτων του Προέδρου, των Αντιπροέδρων, 
εμπειρογνωμόνων και των εξωτερικών εξεταστών που 
συμμετέχουν στη διαδικασία των Εξετάσεων του Ευ¬ 
ρωπαϊκού Απολυτηρίου. 

8. Οι Επιθεωρητές του Δευτεροβάθμιου Κύκλου είναι 
υπεύθυνοι για τα θέματα των γραπτών εξετάσεων του 
Ευρωπαϊκού Απολυτηρίου των μαθημάτων που έχουν 
ορισθεί υπεύθυνοι, τα οποία καταθέτουν προς έγκριση 
στον Πρόεδρο της Εξεταστικής Επιτροπής. Ο Πρόεδρος 
της Εξεταστικής Επιτροπής παίρνει όλα τα απαραίτητα 
μέτρα, ώστε να εξασφαλισθεί πλήρης εχεμύθεια σε ό,τι 
αφορά τα θέματα των εξετάσεων. 

9. Το Συμβούλιο Επιθεωρητών του Δευτεροβάθμιου 
Κύκλου μπορεί για εξαιρετικούς λόγους υγείας του μα¬ 
θητή, που έχουν πιστοποιηθεί δεόντως, να επιτρέψει 
με ειδική απόφαση σε έναν μαθητή να δώσει γραπτές 
εξετάσεις αντί προφορικών και προφορικές εξετάσεις 
αντί γραπτών. Οι γραπτές εξετάσεις διεξάγονται κάτω 
από συνεχή επιτήρηση, όπως αυτή καθορίζεται από τον 
Διευθυντή του Σχολείου Ευρωπαϊκής Παιδείας. 

10. Η διάρκεια των γραπτών και προφορικών εξετά¬ 
σεων του Ευρωπαϊκού Απολυτηρίου καθορίζονται από 
το Ανώτατο Συμβούλιο και τα αποτελέσματα γνωστο¬ 
ποιούνται, σύμφωνα με τα προκαθορισμένα από το 
Ανώτατο Συμβούλιο. 

11. Ο Πρόεδρος της Εξεταστικής Επιτροπής έχει δικαι¬ 
οδοσία να επιλύει όποιες διαφορές ή όποια προβλήματα 
προκύπτουν. 

12. Μετά τη διεξαγωγή των εξετάσεων, συντάσσεται 
αναφορά στην οποία αναφέρεται η κατανομή των βαθ¬ 
μών ανά μάθημα, και η συνολική τελική βαθμολογία των 
εξετάσεων. Η αναφορά υπογράφεται από τον Διευθυντή 
του Σχολείου Ευρωπαϊκής Παιδείας, όπου διεξάγονται 
οι εξετάσεις, η οποία στη συνέχεια αποστέλλεται στο 
Γ ραφείο του Γ ενικού Γ ραμματέα των Ευρωπαϊκών Σχο¬ 
λείων. Ο Γ ενικός Γ ραμματέας προωθεί ένα αντίγραφο 
στις αρμόδιες εθνικές αρχές. 

13. Τα μέλη της Εξεταστικής Επιτροπής δεσμεύονται 
να μην κοινοποιήσουν οτιδήποτε αφορά στη διαδικασία 
που ακολουθείται στη διάρκεια των εξετάσεων. 

14. Το πιστοποιητικό του Ευρωπαϊκού Απολυτηρίου 
απονέμεται στους μαθητές που έχουν επιτύχει στις κα¬ 
θορισμένες εξετάσεις. Το πιστοποιητικό υπογράφεται 
από τον Γ ενικό Γ ραμματέα των Ευρωπαϊκών Σχολείων, 
ο οποίος εκπροσωπεί το Ανώτατο Συμβούλιο και φέ¬ 
ρει τη σφραγίδα των Ευρωπαϊκών Σχολείων. Ο Γενικός 
Γραμματέας των Ευρωπαϊκών Σχολείων, ενεργώντας 
εκ μέρους του Ανωτάτου Συμβουλίου, εκδίδει επικυρω¬ 
μένα αντίγραφα του πιστοποιητικού. Το πιστοποιητικό 
συντάσσεται στην Ελληνική Γλώσσα καθώς επίσης και 

σε μία από τις τρεις γλώσσες εργασίας κατόπιν αιτή¬ 
ματος των γονέων. 

15. Οι μαθητές στους οποίους απονέμεται το Ευρω¬ 
παϊκό Απολυτήριο: 

α) απολαύουν στο κράτος μέλος του οποίου είναι 
υπήκοοι, όλων των δικαιωμάτων που απορρέουν από 
την κατοχή ενδεικτικού ή πιστοποιητικού το οποίο χο¬ 
ρηγείται στο τέλος των σπουδών Δευτεροβάθμιας Εκ¬ 
παίδευσης στη χώρα αυτή, 

β) μπορούν να ζητήσουν να γίνουν δεκτοί σε οποιοδή- 
ποτε Πανεπιστήμιο στο έδαφος κάθε κράτους μέλους, 
με τους ίδιους όρους, όπως και οι υπήκοοι του εν λόγω 
κράτους μέλους που έχουν ισότιμους τίτλους σπουδών. 

16. Η επωνυμία «Ευρωπαϊκό Απολυτήριο» ανήκει απο¬ 
κλειστικά στα Ευρωπαϊκά Σχολεία, τα οποία μόνον αυτά 
από την ίδρυση τους έχουν το αποκλειστικό δικαίωμα 
να τη χρησιμοποιούν σε όλες τις γλώσσες της Ευρω¬ 
παϊκής Ένωσης. 

Αρθρο 5 

Διατάξεις σχετικά με την εφαρμογή 
του Ευρωπαϊκού Απολυτηρίου 

Α. Διαδικασίες εγγραφής στις εξετάσεις του Απο¬ 
λυτηρίου 

1. Οι υποψήφιοι εγγράφονται στις εξετάσεις πριν από 
τις 15 Οκτωβρίου της 7ης τάξης του Δευτεροβάθμιου 
Κύκλου προσκομίζοντας ληξιαρχική πράξη γέννησης, 
διαβατήριο, ταυτότητα ή άλλο επίσημο έγγραφο επι¬ 
κυρωμένο που να βεβαιώνει τα προσωπικά στοιχεία 
του υποψηφίου. 

Β. Επιλογές Μαθημάτων 

1. Οι υποψήφιοι επιλέγουν τα μαθήματα στα οποία θα 
εξεταστούν την ίδια περίοδο που εγγράφονται και οι 
επιλογές αυτές δεν τροποποιούνται, ενώ θα πρέπει να 
γνωστοποιούνται στο γραφείο του Γενικού Γραμματέα 
Ευρωπαϊκών Σχολείων μέχρι και 31 Οκτωβρίου. Η φόρμα 
επιλογής μαθημάτων δίνεται στους μαθητές στο τέλος 
της 6ης τάξης. 

2. Για τους μαθητές με ειδικές εκπαιδευτικές ανάγκες 
εφαρμόζονται οι Ειδικοί Κανονισμοί Απολυτηρίου για υπο¬ 
ψηφίους με ειδικές εκπαιδευτικές ανάγκες, όπως εγκρίθη- 
καν από το Ανώτατο Συμβούλιο και ισχύουν κάθε φορά. 

Άρθρο 6 

Γραπτές και προφορικές εξετάσεις 

1. Οι γραπτές και προφορικές εξετάσεις διεξάγονται: 

α) στα υποχρεωτικά μαθήματα (εκτός από τη Φυσική 

Αγωγή και τα θρησκευτικά/την Ηθική) β) στα μαθήματα 
επιλογής γ) στα μαθήματα εμβάθυνσης 

2. Όλες οι γραπτές εξετάσεις έχουν τον ίδιο συντε¬ 
λεστή. Όλες οι προφορικές εξετάσεις έχουν τον ίδιο 
συντελεστή. 

2. Όλες οι γραπτές εξετάσεις θα είναι ίδιες για όλους 
τους υποψηφίους, ανεξαρτήτως του γλωσσικού τμήμα¬ 
τος που ανήκουν, με εξαίρεση τα μαθήματα Γλώσσας 1, 
2, 3, 4 και τα αντίστοιχα μαθήματα Εμβάθυνσης. 

3. Στο μάθημα Γλώσσα 1, υποχρεωτικό μάθημα, όλοι 
οι μαθητές του ίδιου γλωσσικού τμήματος εξετάζονται 
στις ίδιες εξετάσεις. Ο κανονισμός αυτός εφαρμόζεται 
και για το μάθημα Εμβάθυνσης Γλώσσα 1. 

4. Γ ια κάθε ξένη γλώσσα, κάθε γλωσσικού επιπέδου, 
οι υποψήφιοι και των δύο γλωσσικών τμημάτων υπο¬ 
βάλλονται στις ίδιες εξετάσεις. 


Αρθρο 7 

Περιεχόμενο, επίπεδο και γλώσσα των εξετάσεων 

1. Οι εξετάσεις καλύπτουν το πρόγραμμα μαθημάτων 
της 7ης τάξης, αλλά εξετάζονται και οι γνώσεις που 
αποκτήθηκαν τα προηγούμενα έτη, ιδιαιτέρως της 6ης 
τάξης. 

2. Οι εξετάσεις κάθε μαθήματος δίνονται στο επίπε¬ 
δο και στη γλώσσα διδασκαλίας των τάξεων 6ης και 
7ης. Στην περίπτωση που ένα μάθημα διδάσκεται σε 
περισσότερες από μία γλώσσες, ο υποψήφιος επιλέγει 
να εξεταστεί σε όποια γλώσσα επιθυμεί από αυτές που 
διδάσκονται στην τάξη. Το Γ ραφείο Γ ενικού Γ ραμματέα 
Ευρωπαϊκών Σχολείων ενημερώνεται για τις επιλογές 
γλώσσας μαζί με την υποβολή αίτησης εγγραφής του 
μαθητή στις Εξετάσεις του Απολυτηρίου. 

3. Αιτήσεις ακύρωσης, σε σχέση με το επίπεδο και τη 
γλώσσα, υποβάλλονται στο τέλος της 6ης τάξης και 
πρέπει να συνοδεύονται από τη γνώμη του Συμβουλίου 
Τάξης. Οι αιτήσεις εξετάζονται από τον Διευθυντή του 
σχολείου, ο οποίος λαμβάνει την τελική απόφαση. 

4. Μεταξύ των τάξεων 6ης και 7ης λίγες αλλαγές επι¬ 
τρέπονται και μόνο για σοβαρή και τεκμηριωμένη αιτία. 

α) Από Μαθηματικά 5 διδακτικών ωρών σε Μαθηματικά 
3 διδακτικών ωρών 

β) Από μάθημα επιλογής 4 διδακτικών ωρών σε Υπο¬ 
χρεωτικό μάθημα 2 διδακτικών ωρών (ίδιο μάθημα). 

Μία αλλαγή σε ανώτερο επίπεδο εξαρτάται από την 
επιτυχία των μαθητών σε διαγνωστικό τεστ ικανο¬ 
τήτων γραπτό ή/και προφορικό, που θα αποδεικνύει 
ότι ο μαθητής έχει το αντίστοιχο γνωστικό επίπεδο. 
Η αλλαγή ενός μαθήματος επιλογής με κάποιο άλλο 
δεν επιτρέπεται. 

5. Οι αιτούμενες αλλαγές θα πρέπει να είναι σύμφωνες 
με τις ισχύουσες διατάξεις των Ευρωπαϊκών Σχολείων. 
Οι υποψήφιοι έχουν δικαίωμα παραίτησης από ένα μά¬ 
θημα επιλογής υπό την προϋπόθεση να ακολουθούνται 
οι ισχύουσες διατάξεις και ειδικότερα να εφαρμόζεται 
ο κανονισμός που αφορά τον απαιτούμενο ελάχιστο 
αριθμό διδακτικών ωρών. Οι υποψήφιοι πρέπει να ενη¬ 
μερώνονται για τους ανωτέρω περιορισμούς στην αρχή 
του 6ου έτους, όταν καλούνται να επιλέξουν τα μαθή¬ 
ματα στα οποία θα εξεταστούν για την απόκτηση του 
Ευρωπαϊκού Απολυτήριου. 

Αρθρο 8 

Η Εξεταστική Επιτροπή και τα καθήκοντα της 

1. Η Εξεταστική Επιτροπή αποτελείται από τους εκ¬ 
παιδευτικούς που δίδαξαν το μάθημα επιλογής των μα¬ 
θητών για τις εξετάσεις του Απολυτηρίου, τους εξω¬ 
τερικούς εξεταστές και τον Διευθυντή του Σχολείου. 
Η Εξεταστική Επιτροπή προεδρεύεται είτε από τον 
Πρόεδρο της είτε από έναν Αντιπρόεδρο, σε περίπτω¬ 
ση απουσίας του πρώτου. 

2. Ως προς τα καθήκοντα των μελών της εξεταστικής 
επιτροπής, εφαρμόζεται ό,τι αναφέρεται στους κανονι¬ 
σμούς του Ευρωπαϊκού Απολυτηρίου, όπως εγκρίθηκαν 
από το Ανώτατο Συμβούλιο και ισχύουν κάθε φορά. 

Αρθρο 9 
Περιορισμοί 

1. Δεν μπορεί να συμμετάσχει στην προετοιμασία ή 
στη διεξαγωγή των εξετάσεων όποιος έχει συγγένεια 
εξ αίματος ή εξ αγχιστείας μέχρι και του τρίτου βαθ- 

μού με μαθητή που λαμβάνει μέρος στις εξετάσεις του 
Απολυτηρίου. 

2. Το Γραφείο του Γενικού Γραμματέα των Ευρωπαϊ¬ 
κών Σχολείων θα πρέπει να ενημερωθεί από το εξετα¬ 
στικό κέντρο για όλες τις ανωτέρω περιπτώσεις (εκ¬ 
παιδευτικών ή μελών διοικητικού προσωπικού) γονέων 
συγγενών υποψηφίων που βρίσκονται στην 7η τάξη του 
Δευτεροβάθμιου Κύκλου και να δώσουν το όνομα του 
καθηγητή που θα εγγυηθεί την προετοιμασία για τις 
εξετάσεις και την αξιολόγηση. 

3. Στην περίπτωση που στο εξεταστικό κέντρο δεν 
υπάρχει άλλος καθηγητής της ίδιας ειδικότητας, το 
Γ ραφείο του Γ ενικού Γ ραμματέα θα αναλάβει να δια¬ 
θέσει το όνομα ενός εκπαιδευτικού των Ευρωπαϊκών 
Σχολείων, ο οποίος θα μπορεί να εγγυηθεί την προε¬ 
τοιμασία των εξετάσεων και την αξιολόγηση των συ¬ 
γκεκριμένων μαθητών. 

4. Το Συμβούλιο των Επιθεωρητών θα ενημερώνεται 
για τις ειδικές αυτές περιπτώσεις, κατά τη διάρκεια της 
φθινοπωρινής συνεδρίασης, και θα καλείται να εγκρίνει 
την προτεινόμενη αντικατάσταση. 

5. Ο Πρόεδρος ή ο Αντιπρόεδρος της Εξεταστικής Επι¬ 
τροπής θα πρέπει να ενημερώνεται για αυτές τις ειδικές 
περιπτώσεις, πριν να ξεκινήσει η εξεταστική περίοδος. 

Αρθρο 10 

Διαδικασίες βαθμολόγησης 
και οργάνωση των εξετάσεων 

Για τα θέματα των διαδικασιών βαθμολόγησης και 
οργάνωσης των εξετάσεων (γραπτών, προφορικών, 
ΡΓα-ΒαοοαΙαυΓοαΙθ) εφαρμόζεται ο Γ ενικός Κανονισμός 
των Ευρωπαϊκών Σχολείων, όπως αυτός εγκρίθηκε από 
το Ανώτατο Συμβούλιο των Ευρωπαϊκών Σχολείων και 
ισχύει κάθε φορά. 

Αρθρο 11 

Γραπτές Εξετάσεις του Ευρωπαϊκού Απολυτηρίου 

1. Αριθμός και τρόπος διεξαγωγής των Γ ραπτών Εξε¬ 
τάσεων Οι υποψήφιοι εξετάζονται γραπτά σε 5 μαθή¬ 
ματα (υποχρεωτικά): 

Α. Γλώσσα 1 ή Γλώσσα 1 Εμβάθυνσης 

Β. Γλώσσα 2 ή Γλώσσα 2 Εμβάθυνσης 

Γ. Μαθηματικά (5 διδακτικών ωρών) ή Μαθηματικά (3 
διδακτικών ωρών) 

Δ. Μάθημα Επιλογής (4 διδακτικών ωρών) 

Ε. Μάθημα Επιλογής (4 διδακτικών ωρών) 

1. Περιορισμοί υποχρεωτικών μαθημάτων ή μαθημάτων 
επιλογής 

Α. Γ ραπτές Εξετάσεις 1 και 2 

Εάν οι υποψήφιοι έχουν επιλέξει Γλώσσα 1 Εμβάθυνσης 
ή Γλώσσα 2 Εμβάθυνσης υποχρεωτικά εξετάζονται σε 
γραπτές εξετάσεις σε αυτά τα συγκεκριμένα μαθήματα 
και όχι στο βασικό μάθημα Γλώσσας 1 ή Γλώσσας 2. 

Β. Γ ραπτές Εξετάσεις 4 και 5 

Η επιλογή των μαθημάτων Επιλογής γίνεται ταυτό¬ 
χρονα με την εγγραφή στις εξετάσεις. Οι υποψήφιοι 
δεν έχουν δικαίωμα αλλαγής των μαθημάτων επιλογής, 
κατά τη διάρκεια του σχολικού έτους. 

2. Διάρκεια των Γ ραπτών Εξετάσεων 


Γλώσσα 1 

4 ώρες 

Γλώσσα 1 Εμβάθυνσης 

4 ώρες 

Γλώσσα 2 Εμβάθυνσης 

4 ώρες 


Μαθηματικά (5 διδακτικών ωρών) 

4 ώρες 

Καλλιτεχνικά 

5 ώρες 

Όλα τα υπόλοιπα μαθήματα 

3 ώρες 


Ως προς τη διαδικασία επιλογής και κατάθεσης των 
θεμάτων των γραπτών εξετάσεων, την ώρα έναρξης, 
τη διαδικασία των γραπτών εξετάσεων, την επιτήρηση 
κατά τη διεξαγωγή των εξετάσεων, τη λήξη των εξε¬ 
τάσεων, τη βαθμολόγηση των γραπτών, την ανακοίνω¬ 
ση των αποτελεσμάτων και τη δυνατότητα των υπο¬ 
ψηφίων να λάβουν γνώση των γραπτών τους δοκιμίων, 
εφαρμόζονται οι Κανονισμοί του Ευρωπαϊκού Απολυ¬ 
τηρίου, όπως εγκρίθηκαν από το Ανώτατο Συμβούλιο 
και ισχύουν κάθε φορά. 

Αρθρο 12 

Προφορικές Εξετάσεις του Ευρωπαϊκού Απολυτηρίου 

1. Αριθμός και τρόπος Διεξαγωγής των Προφορικών 
Εξετάσεων 

Οι υποψήφιοι υποχρεούνται να εξεταστούν προφορικά 
σε 3 μαθήματα, τα οποία μπορεί να είναι: 

Α. Γλώσσα 1 ή Γλώσσα 1 Εμβάθυνσης 
Β. Γλώσσα 2 ή Γλώσσα 2 Εμβάθυνσης ή 
Ιστορία (2 ή 4 διδακτικών ωρών εβδομαδιαίως) ή 
Γεωγραφία (2 ή 4 διδακτικών ωρών εβδομαδιαίως) 

Γ. Μαθηματικά Εμβάθυνσης ή 

Φιλοσοφία (2 ή 4 διδακτικών ωρών εβδομαδιαίως ή 

Γλώσσα 3 ή 

Γλώσσα 4 ή 

ΟΝΕ (ΟΐάθΓ ΝείίοπεΙ Εεπρυερσ -Αλλη Μητρική Γλώσσα) ή 
Βιολογία (2 ή 4 διδακτικών ωρών εβδομαδιαίως) ή 
Χημεία (4 διδακτικών ωρών εβδομαδιαίως) ή 
Φυσική (4 διδακτικών ωρών εβδομαδιαίως). 

2. Περιορισμοί υποχρεωτικών μαθημάτων και μαθη¬ 
μάτων επιλογής 

Α. Εξέταση 1: Γλώσσα 1 ή Γλώσσα 1 Εμβάθυνσης 
Οι υποψήφιοι που έχουν επιλέξει τη Γλώσσα 1 Εμβά¬ 
θυνσης εξετάζονται υποχρεωτικά προφορικά σε αυτήν. 
Β. Εξέταση 2 

Γλώσσα 2 ή Γλώσσα 2 Εμβάθυνσης ή Ιστορία ή Γε¬ 
ωγραφία. 

Οι υποψήφιοι που έχουν επιλέξει τη Γλώσσα 2 Εμ¬ 
βάθυνσης και επιθυμούν να εξεταστούν στην δεύτερη 
προφορική εξέταση στη Γλώσσα 2, εξετάζονται υπο¬ 
χρεωτικά προφορικά σε αυτό το μάθημα και όχι στο 
υποχρεωτικό μάθημα. 

Οι υποψήφιοι που δεν επιθυμούν να εξεταστούν στη 
Γλώσσα 2 (υποχρεωτικό μάθημα ή μάθημα εμβάθυνσης) 
εξετάζονται προφορικά στην Ιστορία (2 ή 4 διδακτικών 
ωρών εβδομαδιαίως) ή Γεωγραφία (2 ή 4 διδακτικών 
ωρών εβδομαδιαίως). Δύνανται οι υποψήφιοι να εξετα¬ 
στούν προφορικά στην Ιστορία ή Γεωγραφία υπό την 
προϋπόθεση ότι δεν έχουν εξεταστεί σε αυτά τα μα¬ 
θήματα γραπτώς. 

Γ. Εξέταση 3 

Οι υποψήφιοι που έχουν παρακολουθήσει τα Μαθη¬ 
ματικά Εμβάθυνσης πρέπει να εξεταστούν σε αυτό το 
μάθημα. 

Επίσης, στην περίπτωση που δεν έχουν παρακολουθή¬ 
σει τα Μαθηματικά Εμβάθυνσης, μπορούν να επιλέξουν 
να εξεταστούν προφορικά σε ένα εκ των μαθημάτων 
που έχουν διδαχθεί 2 ή 4 διδακτικές ώρες και δεν έχουν 
εξεταστεί σε αυτό γραπτώς, (βλ. 1Γ) 

3. Διάρκεια Προφορικών Εξετάσεων 

Οι προφορικές εξετάσεις διαρκούν 20 λεπτά, συμπε- 
ριλαμβανόμενης και της διαδικασίας βαθμολόγησης. 
Πριν από κάθε εξέταση, διατίθεται στους υποψηφίους 
χρόνος περίπου 20 λεπτών για προετοιμασία. 

4. Τα θέματα των προφορικών εξετάσεων βασίζονται 
σε ερωτήσεις και σχετικό κατάλληλο υλικό. Το θέμα 
που θα εξεταστεί ο υποψήφιος το επιλέγει ο ίδιος με 
κλήρωση. 

5. Ειδικότερα, ως προς τη διαδικασία επιλογής των 
θεμάτων των προφορικών εξετάσεων, τη διεξαγωγή 
τους και την αξιολόγηση των υποψηφίων εφαρμόζεται 
ό,τι αναφέρεται στους κανονισμούς του Ευρωπαϊκού 
Απολυτηρίου, όπως εγκρίθηκαν από το Ανώτατο Συμ¬ 
βούλιο και ισχύουν κάθε φορά. 

Αρθρο 13 

Περιπτώσεις αντιγραφής ή απόπειρας αντιγραφής 

1. Ο Διευθυντής του σχολείου έχει το δικαίωμα να 
βαθμολογήσει με μηδέν (0) την απόδοση μαθητή που 
αντιγράφει ή επιχειρεί να αντιγράψει, κατά τη διάρκεια 
εξέτασης τετραμήνου. Ο Διευθυντής δύναται να καλέσει 
το Πειθαρχικό Συμβούλιο του σχολείου, προκειμένου 
να λάβει μέτρα που μπορούν να οδηγήσουν στον απο¬ 
κλεισμό του μαθητή από τις εξετάσεις του Ευρωπαϊκού 
Απολυτηρίου. 

2. Σε περίπτωση που μαθητής αντιγράφει ή επιχειρεί 
να αντιγράψει στη διάρκεια των εξετάσεων του Ευ¬ 
ρωπαϊκού Απολυτηρίου, ο Πρόεδρος της Εξεταστικής 
Επιτροπής ή ο Αντιπρόεδρος που τον αντικαθιστά ή ο 
Διευθυντής του Εξεταστικού Κέντρου του Σ.Ε.Π. -όταν οι 
προαναφερόμενοι δεν είναι παρόντες- δύναται να λάβει 
μέτρα που μπορούν να οδηγήσουν στον αποκλεισμό του 
μαθητή από την εξέταση. 

Άρθρο 14 

Ανακοίνωση των αποτελεσμάτων 

1. Ο Διευθυντής του Σχολείου Ευρωπαϊκής Παιδείας 
συγκαλεί συνεδρίαση στην οποία προεδρεύει, για να 
ανακοινώσει τα αποτελέσματα όλων των υποψηφίων 
ανά μάθημα. Στη συνεδρίαση συμμετέχουν ο Υποδιευ¬ 
θυντής του Δευτεροβάθμιου Κύκλου, οι εκπαιδευτικοί 
των υποψηφίων (εσωτερικοί εξεταστές) και ο Παιδα¬ 
γωγικής Ευθύνης Υπεύθυνος τάξης του 7ου έτους, ο 
Αντιπρόεδρος, ο οποίος έχει ορισθεί υπεύθυνος για 
τον έλεγχο ποιότητας των εξετάσεων του Ευρωπαϊκού 
Απολυτηρίου, υπό την προϋπόθεση ότι είναι παρών για 
να κάνει τον συγκεκριμένο έλεγχο την ίδια ημέρα, και οι 
εξωτερικοί εξεταστές των προφορικών εξετάσεων, υπό 
την προϋπόθεση ότι εξετάζουν την ίδια ημέρα. 

2. Η συμμετοχή στη συνεδρίαση είναι υποχρεωτική, 
εκτός από την περίπτωση που ο Πρόεδρος έχει δώσει 
απαλλαγή σε κάποια μέλη για πολύ σοβαρούς λόγους. 
Ο Αντιπρόεδρος της Εξεταστικής Επιτροπής και οι εξω¬ 
τερικοί εξεταστές των προφορικών εξετάσεων προσκα¬ 
λούνται να παρευρεθούν στη συνεδρίαση, χωρίς αυτό 
να είναι υποχρεωτικό και χωρίς η πιθανή απουσία τους 
να εκλαμβάνεται ως διαδικαστική παρατυπία. 

3. Ο συνολικός βαθμός κάθε υποψηφίου προκύπτει 
από τους βαθμούς κάθε μαθήματος με βάση τους Κα¬ 
νονισμούς του Ευρωπαϊκού Απολυτηρίου. Οι υποψήφιοι 
που συγκεντρώνουν τελικό βαθμό εξήντα τοις εκατό 
(60%) και άνω θεωρείται ότι έχουν επιτύχει στις εξε¬ 


τάσεις, σύμφωνα με τους Κανονισμούς του Ευρωπαϊκού 
Απολυτηρίου. Τα αποτελέσματα των υποψηφίων των 
Εξετάσεων του Ευρωπαϊκού Απολυτηρίου αναρτώνται 
σε μέρος και χρόνο που προκαθορίζονται από το σχο¬ 
λείο, ώστε οι υποψήφιοι να ενημερώνονται πριν από την 
επίσημη ανακοίνωση τους. 

Άρθρο 15 
Απουσίες 

1. Υποψήφιοι που απουσιάζουν αδικαιολόγητα από μία 
ή περισσότερες εξετάσεις τετραμήνου της 7ης τάξης 
δεν μπορούν να λάβουν μέρος στις Εξετάσεις του Ευρω¬ 
παϊκού Απολυτηρίου. Σε υποψηφίους που απουσιάζουν 
αδικαιολόγητα από γραπτή ή προφορική εξέταση δεν 
δίνεται το δικαίωμα της επανεξέτασης. 

2. Στην περίπτωση που υποψήφιος απουσιάζει για 
λόγους υγείας, υποχρεούται να προσκομίσει ιατρική 
βεβαίωση (Αρθρο 30 των Γενικών Κανονισμών του Ευ¬ 
ρωπαϊκού Απολυτηρίου). Σε όλες τις άλλες περιπτώσεις, 
η απόφαση για το εάν η απουσία είναι δικαιολογημένη, 
λαμβάνεται είτε από τον Διευθυντή του σχολείου, εφό¬ 
σον πρόκειται για τις εξετάσεις του τετραμήνου είτε 
από τον Αντιπρόεδρο της Εξεταστικής Επιτροπής ή σε 
περίπτωση απουσίας του τελευταίου, από τον Διευθυ¬ 
ντή του σχολείου, εφόσον πρόκειται για τις Εξετάσεις 
του Ευρωπαϊκού Απολυτηρίου. 

3. Εάν οι υποψήφιοι απουσιάζουν από τις εξετάσεις τε¬ 
τραμήνου παραπέμπονται σε επαναληπτικές εξετάσεις 
του ίδιου τετραμήνου, σε ημερομηνίες που καθορίζονται 
από τον Διευθυντή του Σ.Ε.Π. 

4. Στην περίπτωση που υποψήφιοι απουσιάζουν για 
μεγάλο χρονικό διάστημα και δεν συμμετέχουν στις 
εξετάσεις πρώτου τετραμήνου, καθώς και στις επανα¬ 
ληπτικές τους, οι βαθμοί των υποψηφίων στις εξετά¬ 
σεις του δευτέρου τετραμήνου διπλασιάζονται. Για τους 
υποψηφίους οι οποίοι, λόγω μεγάλης απουσίας από το 
σχολείο δεν συμμετέχουν στις εξετάσεις του δευτέρου 
τετραμήνου, καθώς και στις επαναληπτικές εξετάσεις, 
συνεδριάζει το Συμβούλιο Τάξης και αποφασίζει για 
κάθε ένα μάθημα τους βαθμούς που θα συνυπολογίσει 
για την προκαταρκτική βαθμολογία. 

5. Υποψήφιοι που δεν συμμετείχαν στις εξετάσεις και 
των δύο τετραμήνων δεν έχουν δικαίωμα συμμετοχής 
στις Εξετάσεις του Ευρωπαϊκού Απολυτηρίου. 

6. Για τους υποψηφίους που απουσιάζουν από τις εξε¬ 
τάσεις για μεγάλο χρονικό διάστημα, με αποτέλεσμα να 
χάσουν τις εξετάσεις του πρώτου τετραμήνου, καθώς 
και τις επαναληπτικές εξετάσεις, καθορίζεται επαναλη¬ 
πτική εξέταση το δεύτερο τετράμηνο. 

7. Εάν ο υποψήφιος απουσιάζει για μεγάλο χρονικό 
διάστημα και δεν έχει βαθμούς Α για το πρώτο τε¬ 
τράμηνο, οι βαθμοί Α του δεύτερου τετραμήνου δι¬ 
πλασιάζονται και αντιστρόφως. Εάν, για τους ίδιους 
λόγους, δεν έχει βαθμούς Α και για το δεύτερο τε¬ 
τράμηνο, ο υποψήφιος δεν έχει δικαίωμα συμμετοχής 
στις εξετάσεις του Ευρωπαϊκού Απολυτηρίου αυτού 
του σχολικού έτους. 

8. Εάν οι υποψήφιοι έχουν πάρει απαλλαγή συμμετο¬ 
χής στο μάθημα της Φυσικής Αγωγής για ένα τετρά¬ 
μηνο, ο βαθμός του άλλου τετραμήνου διπλασιάζεται. 
Εάν έχουν πάρει απαλλαγή συμμετοχής και για τα δύο 
τετράμηνα, το μάθημα δεν υπολογίζεται στον υπολο¬ 
γισμό της προκαταρκτικής βαθμολογίας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24319 


9. Ο Πρόεδρος της Εξεταστικής Επιτροπής μπορεί σε 
περιπτώσεις δικαιολογημένης απουσίας υποψηφίων στις 
εξετάσεις ενός ή περισσότερων μαθημάτων, να τους 
δώσει την ευκαιρία να δώσουν επαναληπτικές εξετάσεις 
την ίδια εξεταστική περίοδο ή τον Σεπτέμβρη. 

10. Εάν οι υποψήφιοι απουσιάζουν από τις προφο¬ 
ρικές εξετάσεις, τότε ο Πρόεδρος της Εξεταστικής 
Επιτροπής ή ο Αντιπρόεδρος, που τον αντικαθιστά, 
μπορεί να τους δώσει τη δυνατότητα συμμετοχής σε 
επαναληπτικές εξετάσεις την ίδια εξεταστική περίοδο 
ή τον Σεπτέμβρη. 

Άρθρο 16 
Ενστάσεις 

1. Ενστάσεις σχετικά με τις εξετάσεις του Ευρωπαϊκού 
Απολυτηρίου υποβάλλονται από τους υποψηφίους που 
θεωρούν ότι υπήρξε διαδικαστική παρατυπία εις βάρος 
τους, μέσω του Διευθυντή του Σ.Ε.Π., στον Πρόεδρο 
της Εξεταστικής Επιτροπής. Η ένσταση υποβάλλεται 
εντός της αποκλειστικής προθεσμίας 15 ημερών από 
την ημερομηνία ανακοίνωσης των αποτελεσμάτων 
των εξετάσεων. Ο Διευθυντής του σχολείου στέλνει 
την ένσταση ή τη διαμαρτυρία με επισυναπτόμενα τα 
απαραίτητα δικαιολογητικά τα οποία τεκμηριώνουν τον 
λόγο για τον οποίο υποβλήθηκε η ένσταση, στον Γενικό 


Γραμματέα των Ευρωπαϊκών Σχολείων. Η αποστολή 
γίνεται ηλεκτρονικά εντός δύο εργάσιμων ημερών από 
την ημερομηνία παραλαβής τους από το σχολείο. Εάν 
ο υποψήφιος είναι κάτω των 18 ετών η ένσταση υπο¬ 
βάλλεται από τον κηδεμόνα του. 

2. Μία ένσταση ή διαμαρτυρία μπορεί να αφορά μόνο 
διαδικαστικές παρατυπίες. Διαδικαστική παρατυπία 
τυγχάνει στην περίπτωση που παρεκκλίνει από τις 
διατάξεις του Ευρωπαϊκού Απολυτηρίου, όπως έχουν 
υιοθετηθεί και ισχύουν από το Ανώτατο Συμβούλιο και 
το Συμβούλιο των Επιθεωρητών. 

3. Η ένσταση υποβάλλεται γραπτώς και πρέπει να 
αναφέρει όλα τα σχετικά με την υπόθεση. Ο πρόεδρος 
της Εξεταστικής Επιτροπής θα αποφασίσει εάν ο υπο¬ 
ψήφιος θα επαναλάβει την εξέταση ή εάν η ένσταση θα 
απορριφθεί. Η απόφαση κοινοποιείται στον υποψήφιο, 
καθώς και στο Συμβούλιο των Επιθεωρητών Δευτερο¬ 
βάθμιας Εκπαίδευσης εντός 15 ημερών από την ημέρα 
παραλαβής τους από το Γραφείο του Γενικού Γραμμα¬ 
τέα των Ευρωπαϊκών Σχολείων. Εάν η απόφαση δίνει το 
δικαίωμα επανεξέτασης, αυτή θα εφαρμοστεί όχι μόνο 
για τον υποψήφιο που υπέβαλε την ένσταση, αλλά για 
όλους τους υποψηφίους που επηρεάστηκαν από την 
ίδια διαδικαστική παρατυπία. 

ΠΑΡΑΡΤΗΜΑ 

Δίπλωμα του Ευρωπαϊκού Απολυτηρίου 


Το Ανώτατο Συμβούλιο των Ευρωπαϊκών Σχολείων, 

έχοντας υπόψη τον Κανονισμό του Ευρωπαϊκού Απολυτηρίου, 
ο οποίος υπεγράφη στις 11 Απριλίου 1984 στο Λουξεμβούργο, 
έχοντας υπόψη τη Σύμβαση για το Καταστατικό των Ευρωπαϊκών Σχολείων, 
η οποία υπεγράφη στις 21 Ιουνίου 1994 στο Λουξεμβούργο, 
στον οποίο Κανονισμό και στην οποία Σύμβαση έχουν προσχωρήσει οι Κυβερνήσεις 


του Βασιλείου του Βελγίου, 
της Ομοσπονδιακής Δημοκρατίας της 
Γερμανίας, 

της Γαλλικής Δημοκρατίας, 
της Ιταλικής Δημοκρατίας, 
του Μεγάλου Δουκάτου του Λουξεμβούργου, 
του Βασιλείου των Κάτω Χωρών, 
του Βασιλείου της Δανίας, 
της Δημοκρατίας της Ιρλανδίας, 
του Ηνωμένου Βασιλείου της Μεγάλης 
Βρετανίας και της Βορείου Ιρλανδίας, 
της Ελληνικής Δημοκρατίας, 
του Βασιλείου της Ισπανίας, 
της Πορτογαλικής Δημοκρατίας, 
της Δημοκρατίας της Αυστρίας, 


της Δημοκρατίας της Φινλανδίας, 
του Βασιλείου της Σουηδίας, 
της Κυπριακής Δημοκρατίας, 
της Δημοκρατίας της Εσθονίας, 
της Δημοκρατίας της Ουγγαρίας, 
της Δημοκρατίας της Λετονίας, 
της Δημοκρατίας της Λιθουανίας, 
της Δημοκρατίας της Μάλτας, 
της Δημοκρατίας της Πολωνίας, 
της Δημοκρατίας της Σλοβακίας, 
της Δημοκρατίας της Σλοβενίας, 
της Δημοκρατίας της Τσεχίας, 
της Δημοκρατίας της Βουλγαρίας, 
της Δημοκρατίας της Ρουμανίας, 
της Δημοκρατίας της Κροατίας, 


έχοντας υπόψη την απόφασή του, σχετικά με τον ορισμό της Εξεταστικής Επιτροπής και τον καθορισμό των ημερομηνιών των 
εξετάσεων και έχοντας υπόψη τα επιτευχθέντα αποτελέσματα στις εξετάσεις αυτές, κατόπιν πρότασης της Εξεταστικής 

Επιτροπής, χορήγησε στον/στη μαθητή/μαθήτρια 


X 


που γεννήθηκε στις.. .(ημερομηνία) στ.. .(τόπο) 


το Ευρωπαϊκό Απολυτήριο με τον γενικό βαθμό 00,00 στα 100. 


Βρυξέλλες, . (ημερομηνία) 


Ο Γενικός Γραμματέας 
των Ευρωπαϊκών Σχολείων 
(Υπογραφή) 

Κιιπ ΚίνίΝΕΝ 

σφραγίδα 

σχολείου 

(Απολυτήριο σε περίπτωση επιτυχίας) 


Λογότυπος Ευρωπαϊκών Σχολείων 


Σχολικό έτος 20... /20... 


ΕΥΡΩΠΑΪΚΟ ΑΠΟΛΥΤΗΡΙΟ 


ΕΠΩΝΥΜΟ/ΟΝΟΜΑ: X 

ΓΕΝΝΗΘΕΙΣ/-ΣΑ : στις (ημερομηνία), στ....(τόπος) 
ΤΑΞΗ: 7 ΕΕ 


ΜΑΘΗΜΑΤΑ 

Γλώσσα 

(Διδ.ώρες/Εβδ.) 

Προκαταρκτικός 

Βαθμός 

Γ ράπτες 
Εξετάσεις 

Προφορικές 

Εξετάσεις 

Τελικός 

βαθμός 

Γλώσσα 1 






Γλώσσα 2 






Φιλοσοφία 






Μαθηματικά 






Βιολογία 






Ιστορία 






Γεωγραφία 






Φυσική αγωγή 






Ηθική/Θρησκευτικά 






Τέχνη 






Γλώσσα 3 













Αφού ελήφθησαν υπόψη, σύμφωνα με τον ισχύοντα Κανονισμό, τα διάφορα στοιχεία τα οποία 
συνυπολογίζονται για το τελικό αποτέλεσμα, χορηγήθηκε στον/στη μαθητή/μαθήτρια το Απολυτήριο με 
γενικό βαθμό 00,00 στα 100. 


Βρυξέλλες, (ημερομηνία) Ο Γενικός Γραμματέας 

των Ευρωπαϊκών Σχολείων 
(υπογραφή) 

Κετί ΚΙΥΙΝΕΝ 


σφραγίδα 

σχολείου 

(Απολυτήριο σε περίπτωση αποτυχίας) 


Λογότυπος Ευρωπαϊκών Σχολείων 


ΕΥΡΩΠΑΪΚΟ ΑΠΟΛΥΤΗΡΙΟ 


ΕΠΩΝΥΜΟ/ΟΝΟΜΑ: X 

ΓΕΝΝΗΘΕΙΣ/-ΣΑ : στις.... (ημερομηνία), στ....(τόπος) 
ΤΑΞΗ: 7 ΕΕ 


ΜΑΘΗΜΑΤΑ 

Γλώσσα 

(Διδ.ώρες/Εβδ.) 

Προκαταρκτικός 

Βαθμός 

Γ ράπτες 
Εξετάσεις 

Προφορικές 

Εξετάσεις 

Τελικός 

βαθμός 

Γλώσσα 1 






Γλώσσα 2 






Φιλοσοφία 






Μαθηματικά 






Βιολογία 






Ιστορία 






Γεωγραφία 






Φυσική αγωγή 






Ηθική/Θρησκευτικά 






Τέχνη 






Γλώσσα 3 













Αφού ελήφθη υπόψη η βαρύτητα των διάφορων στοιχείων που συνυπολογίζονται για το τελικό αποτέλεσμα, 
ο/η μαθητής/μαθήτρια έλαβε τον γενικό βαθμό 00,00 στα 100. 

Δεδομένου ότι ο/η υποψήφιος/α δεν έχει επιτύχει την απαιτούμενη βαθμολογία, δεν έχει αποκτήσει το 
Απολυτήριο. 

Βρυξέλλες, (ημερομηνία) Ο Γενικός Γραμματέας 

των Ευρωπαϊκών Σχολείων 
(υπογραφή) 

Κετί ΚΙΥΙΝΕΝ 


σφραγίδα 

σχολείου 

ΒΑΘΜΟΛΟΓΙΑ 


Ορισμοί 

Βαθμοί 

Η επίδοση ανταποκρίνεται στις απαιτήσεις του μαθήματος και του 
θέματος κατά εξαιρετικό τρόπο. 0 βαθμός 10 δεν σημαίνει ότι η 
επίδοση του μαθητή είναι τελείως απαλλαγμένη από λάθη, αλλά ότι 
ανταποκρίνεται σε μία επίδοση από κάθε άποψη εξαιρετική. 

9-10 

Η επίδοση ανταποκρίνεται πλήρως στις απαιτήσεις του μαθήματος 
και του θέματος. 

8-8,9 

Η επίδοση ανταποκρίνεται συνολικά στις απαιτήσεις του 
μαθήματος και του θέματος. 

7-7,9 

Η επίδοση, παρά τις κάποιες ελλείψεις που αναμφίβολα 
παρουσιάζει, ανταποκρίνεται ακόμη συνολικά στις απαιτήσεις του 
μαθήματος και του θέματος. 

6-6,9 

Η επίδοση δεν ανταποκρίνεται στις απαιτήσεις του μαθήματος και 
του θέματος, αποδεικνύει, όμως, πως υπάρχουν οι απαραίτητες 
βασικές γνώσεις και πως είναι δυνατόν να καλυφθούν τα κενά, σε 
σχετικά σύντομο χρονικό διάστημα. 

4-5,9 

Η επίδοση δεν ανταποκρίνεται στις απαιτήσεις του μαθήματος και 
του θέματος και οι βασικές γνώσεις είναι τόσο ελλιπείς, ώστε η 
κάλυψη των κενών δεν είναι δυνατή παρά σε σχετικά μεγάλο 
χρονικό διάστημα. 

2-3,9 

Η επίδοση δεν ανταποκρίνεται στις απαιτήσεις του μαθήματος και 
του θέματος, οι βασικές γνώσεις είναι τόσο ελλιπείς, ώστε η 
κάλυψη των κενών δεν είναι δυνατή σε χρονικό διάστημα που 
μπορεί να προβλεφθεί. 

0,1-1,9 

0 βαθμός τίθεται σε περίπτωση λευκής κόλλας ή μη αποδεκτού 
γραπτού, απουσίας απάντησης ή μη συμμετοχής σε πρακτική 
άσκηση. 

0,0 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 2 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ-ΕΥΦΡΟΣΥΝΗ ΚΙΑΟΥ-ΔΗΜΑΚΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












